b'\n_START_ARTICLE_\nSveta Helena\n_START_SECTION_\n\xc5\xbdivljenje\n_START_PARAGRAPH_\nHelena je bila mati Konstantina Velikega, tistega rimskega cesarja, ki je prenehal preganjati kristjane in z Milanskim ediktom priznal kr\xc5\xa1\xc4\x8danstvo kot enakopravno religijo. _NEWLINE_Cesarjeva mati je bila h\xc4\x8derka gostilni\xc4\x8darja. Bila je zelo lepa in imela dober karakter. Poro\xc4\x8dila se je z rimskim oficirjem Konstancijem Klorom in v letih 272 in 280 se jima je rodil sin Konstantin. Konstancij je zapustil Heleno in se poro\xc4\x8dil s pastorko cesarja Maksimijana. Cesar ga je posvojil in 293. leta postavil za podcesarja. Ker je imela Helena ni\xc5\xbeje statusno poreklo, jo je moral odsloviti. _NEWLINE_Ko je bil Helenin sin Konstatin 306 leta oklican za cesarja, je vzel mater k sebi in ji dal vse \xc4\x8dasti. Leta 312 se je dala celo od njega krstiti. Nato se je vneto trudila za \xc5\xa1iritev kr\xc5\xa1\xc4\x8danstva. Razvijala je dobrodelne ustanove. _NEWLINE_Cesarica Helena - borka za kr\xc5\xa1\xc4\x8danstvo, je umrla sedem let pred sinom cesarjem Konstantinom Velikim 18. avgusta 330.\n_START_SECTION_\nGradnja kr\xc5\xa1\xc4\x8danskih bazilik\n_START_PARAGRAPH_\nSveta Helena si je zelo prizadevala za ozna\xc4\x8devanje krajev, ki so povezani s kr\xc5\xa1\xc4\x8dansko vero v Sveti de\xc5\xbeeli. S podporo sina je dala postaviti \xc5\xa1tevilne cerkve, med drugimi baziliko Jezusovega rojstva v Bethlehemu. Njej v prid se pri\xc5\xa1teva tudi bazilika Svetega kri\xc5\xbea, ena od sedmih romarskih cerkva v Rimu. Tu je shranjen Kristusov kri\xc5\xbe, ki so ga na njeno pobudo iskali in tudi na\xc5\xa1li. Danes se nahajajo tu samo \xc5\xa1e trije ve\xc4\x8dji ko\xc5\xa1\xc4\x8dki svetega kri\xc5\xbea. Tu so tudi najdeni deli trnove krone in \xc5\xbeebelj, ki bi naj izvirali iz Krisusovega kri\xc5\xbea. Dala je zgraditi tudi baziliko \xe2\x80\x9eEleona\xe2\x80\x9c na Oljski gori ter Baziliko Bo\xc5\xbejega groba v Jeruzalemu.\n_START_SECTION_\n\xc4\x8ce\xc5\xa1\xc4\x8denje\n_START_PARAGRAPH_\nJe zavetnica mest Frankfurt, Pesaro in Ascoli, \xc5\xa1kofij Trier, Bamger in Basel, barvarjev in iglarjev, rudnikov, zakladnikov, proti streli in ognju, pri iskanju izgubljenih predmetov, pri razkrivanju tatvin._NEWLINE_Na Vzhodu je najve\xc4\x8dkrat upodobljena skupaj s svojim sinom, oba imata na glavi vence. Na zahodu pa jo upodabljajo s cesarsko krono, z modelom cerkve v roki, neso\xc4\x8do kri\xc5\xbe in \xc5\xbeeblje. V izro\xc4\x8dilu jo imenujejo tudi Helena Kri\xc5\xbearica, ker je sodelovala pri najdenju svetega kri\xc5\xbea na Kalvariji.'